Griekwas het appeltjie te skil met Pumas | Netwerk24
Deur Marnus Kok 24 Mei 2019 21:00
Christiaan Meyer, skrumskakel van Griekwas. Foto: Gallo Images
Dié twee onoorwonne spanne is Saterdag in Mbombela om 15:00 in die SuperSport-uitdaagreeks in ’n herontmoeting van verlede jaar se eindstryd slaags.
Die Pumas het daardie dag naelskraap met 32-30 in Oudtshoorn gewen.
Die Poubloues se breier, Brent Janse van Rensburg, het die Pumas toe nog gebrei, met Stonehouse wat toe die unie se direkteur van rugby was.
“Ek dink albei spanne mik vir die voorste plek. Ons het tuisveld-voordeel, maar dit is sleg dat ons nie in die stadion (Mbombela-stadion) speel nie,” sê Stonehouse.
Die wedstryd word by die Nelspruit-rugbyklub beslis.
“Griekwas is ’n goed gebalanseerde span, met ’n ongelooflike lostrio (Wendal Wehr, Sias Koen en Conway Pretorius).
“Maar ons konsentreer nie te veel op hulle nie en gee aandag aan wat óns moet doen,” sê Stonehouse.
Janse van Rensburg het net een verandering aan die beginspan aangebring wat die Blou Bulle verlede week met 38-17 in Kimberley geklop het.
Christiaan Meyer is die nuwe skrumskakel, terwyl Zak Burger die plaasvervangersbank sal warm hou.
Die Pumas spog met drie oud-Blitsbokke, Ryan Nell, Ruwellyn Isbell en Carel du Preez, in hul wedstrydgroep.
* In ’n interessante skuif sal die losskakel Ernst Stapelberg Saterdag (16:00) senter vir die Vrystaat XV-tal (16:00) teen die Zimbabwe-akademie speel.
Die Shimlas se Lubabalo Dobela is die losskakel.
* Die Griffons se slot Yaya Hartzenberg het Donderdag ’n liesbesering in ’n oefening opgedoen. Hy sal nie saamreis na Brakpan waar die Perse en die Valke Sondag om 14:30 slaags is nie.
Dié wedstryd word regstreeks op SS 10 uitgesaai.
Meer oor: Pumas | Supersportreeks | Criekwas
Griekwas sit Bulle ore aan
Pumas bo in SuperSport-reeks
Cheetahs se Stapelberg soek rugbytuiste